《泛莲花潭同柯绳书》
清代·吴玉麟

秋泠万顷夜偏清，小艇凌虚一棹轻。荷芰凋残香气减，鱼龙寂寞浪花平。

月侵芦苇如霜白，风洒蒲菰作雨声。北斗渐低银汉浅，客星犹傍少微明。

作者简介：吴玉麟，字协书，号素村，福建侯官人，乾隆二十四年（1759）举人。历任龙溪、惠安、同安等县教谕。嘉庆二年（1797），调凤山，悉心造士。有《素村小草》十二卷。